ai4bharat/Pralekha huggingface dataset:
वस्त्रोद्योग मंत्रालय
केंद्रीय मंत्री पीयूष गोयल यांनी केंद्रीय वस्त्रोद्योग मंत्रालयाचा कार्यभार स्वीकारला
दर्शना विक्रम जरदोश यांनीदेखील केंद्रीय वस्त्रोद्योग मंत्रालयाच्या राज्यमंत्री म्हणून पदभार स्वीकारला
केंद्रीय वाणिज्य आणि उद्योग, ग्राहक व्यवहार तसेच अन्न आणि सार्वजनिक वितरण मंत्री पीयूष गोयल यांनी आज केंद्रीय महिला आणि बालविकास मंत्री स्मृती झुबीन इराणी यांच्याकडून वस्त्रोद्योग मंत्रालयाचा कार्यभार स्वीकारला. दर्शना विक्रम जरदोश यांनीदेखील आज केंद्रीय वस्त्रोद्योग मंत्रालयाच्या राज्यमंत्रीपदाचा कार्यभार स्वीकारला.
नवीन मंत्रालयाचा कार्यभार स्वीकारल्यानंतर प्रसारमाध्यमांच्या प्रतिनिधींशी बोलताना, पीयूष गोयल यांनी नव्या कार्यक्षेत्राची संधी दिल्याबद्दल पंतप्रधान नरेंद्र मोदी यांचे आभार मानले. याआधीच्या वस्त्रोद्योग मंत्री स्मृती इराणी यांचे कौतुक करताना गोयल म्हणाले की इराणी यांनी वस्त्रोद्योग मंत्री म्हणून मोठ्या प्रमाणावर उत्तम कार्य केले आहे, त्यामुळे गेल्या काही काळात या मंत्रालयाचा विस्तार अनेक पटीने वाढला आहे. वस्त्रोद्योग क्षेत्र आणखी मजबूत व्हावे आणि या क्षेत्राने अर्थव्यवस्थेला अधिक पाठबळ द्यावे अशी पंतप्रधान नरेंद्र मोदी यांची अपेक्षा आहे असे त्यांनी सांगितले. गोयल यांनी पुढे सांगितले की, “वाणिज्य, उद्योग आणि वस्त्रोद्योग या क्षेत्रांमध्ये जास्त प्रमाणात ताळमेळ असावा हे पंतप्रधानांचे स्वप्न आहे आणि म्हणूनच कदाचित, त्यांनी या मंत्रालयाचा कार्यभार देखील माझ्याकडे सोपविला आहे.”
गोयल म्हणाले की, वस्त्रोद्योग हे रोजगार संधी निर्माण करण्याच्या दृष्टीने मोठे क्षेत्र आहे, म्हणूनच या क्षेत्रात कार्यरत असलेल्या सर्वांना, विशेषतः महिलांना उत्पन्न मिळविण्यासाठी मोठे पाठबळ देण्याचा प्रयत्न करण्यासाठी केंद्र सरकारला या क्षेत्राच्या माध्यमातून ही खूप मोठी संधी उपलब्ध झाली आहे. वस्त्रोद्योग क्षेत्रात आणखी सुधारणा घडवून आणणे आणि निर्यातीला प्रोत्साहन देणे शक्य होईल याची सुनिश्चिती करून घेणार असल्याची ग्वाही देखील त्यांनी दिली. या क्षेत्रात विकासाला मोठा वाव आहे याबद्दल त्यांनी विश्वास व्यक्त केला.
गोयल पुढे म्हणाले की, केंद्र सरकारला ब्रँड इंडियाला प्रोत्साहन देण्याची इच्छा आहे आणि ब्रँड इंडियाची उभारणी करण्यात यापूर्वी ज्यांनी महत्त्वाची भूमिका निभावली ती भारतीय वस्त्रे यासाठी पुन्हा एकदा महत्त्वाची भूमिका पार पाडतील. गोयल यांनी मंत्रालयाच्या नवनिर्वाचित राज्यमंत्री दर्शना विक्रम जरदोश यांचे स्वागत देखील केले आणि त्या आधारस्तंभाची भूमिका उत्तमपणे पार पाडतील आणि या क्षेत्राच्या विकासाला हातभार लावतील असा विश्वास व्यक्त केला.
प्रसारमाध्यमांच्या प्रतिनिधींशी बोलताना राज्यमंत्री दर्शना विक्रम जरदोश म्हणाल्या की, पंतप्रधान नरेंद्र मोदी यांनी त्यांना फार मोठी संधी दिली आहे आणि पंतप्रधान मोदी यांची नेतृत्वात आणि कॅबिनेट मंत्री पीयूष गोयल यांच्या मार्गदर्शनाखाली काम करून त्या वस्त्रोद्योग क्षेत्राला प्रोत्साहन देऊन विकासाला मदत करतील आणि या क्षेत्राला ‘मेक इन इंडिया’ अभियानातील महत्त्वाच्या क्षेत्राचे स्थान मिळवून देतील.
आरोग्य आणि कुटुंब कल्याण मंत्रालय
कोविड-19 विषयक अद्ययावत माहिती
देशव्यापी लसीकरण मोहिमेंतर्गत आतापर्यंत कोविड प्रतिबंधक लसींच्या 199 कोटी 71 लाख मात्रा देण्यात आल्या आहेत
देशात सध्या 1,40,760 रुग्ण उपचाराधीन आहेत.
उपचाराधीन रुग्णांचे प्रमाण 0.32% आहे.
रुग्ण बरे होण्याचा सध्याचा दर 98.48% आहे.
गेल्या 24 तासात 18,301 रुग्ण बरे झाले, बरे झालेल्या रुग्णांची एकूण संख्या 4,30,63,651 झाली.
गेल्या 24 तासात 20,044 नव्या रुग्णांची नोंद
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 86.90 कोटी चाचण्या करण्यात आल्या. गेल्या 24 तासात 4,17,895 चाचण्या करण्यात आल्या.
पंतप्रधान कार्यालय
संत कबीरदासजी यांच्या जयंतीनिमित्त पंतप्रधानांनी त्यांना वाहिली आदरांजली
नवी दिल्ली, 24 जून 2021
संत कबीरदासजी यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे.
पंतप्रधान म्हणाले की, संत कबीरदासजी यांनी फक्त समाजातील दुष्ट शक्तींविरुद्धच लढा दिला नाही तर त्यांनी संपूर्ण जगाला मानवतेची आणि प्रेमाची शिकवण दिली. त्यांनी दाखविलेला मार्ग येणाऱ्या अनेक पिढ्यांना बंधुभावाच्या आणि सद्भावनेच्या पथावर पुढे जाण्यासाठी प्रेरणा देत राहील.
संत कबीर दास यांचे निर्वाण स्थळ असलेल्या मघर या ठिकाणाला काही वर्षांपूर्वी दिलेल्या भेटीच्या वेळची छायाचित्रे देखील पंतप्रधानांनी सगळ्यांसाठी प्रदर्शित केली.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
भूविज्ञान मंत्रालय
डॉ.थंबन मेलोथ यांची राष्ट्रीय ध्रुवीय आणि सागर संशोधन केंद्राच्या संचालकपदी नियुक्ती
गोवा, 19 ऑक्टोबर 2022
केंद्र सरकारच्या भू-विज्ञान मंत्रालयाच्या अखत्यारीतील स्वायत्त संस्था असलेल्या एनसीपीओआर अर्थात राष्ट्रीय ध्रुवीय आणि सागर संशोधन केंद्राच्या संचालकपदी डॉ.थंबन मेलोथ यांची नियुक्ती करण्यात आली आहे. डॉ.मेलोथ वर्ष 2002 पासून विविध भूमिकांच्या माध्यमातून या संस्थेशी जोडले गेले आहेत. या नियुक्तीपूर्वी ते राष्ट्रीय सागरविज्ञान संस्थेमध्ये संशोधक आणि वैज्ञानिक या नात्याने कार्यरत होते. हवामानाची परिवर्तनशीलता आणि त्याचा ध्रुवीय प्रदेशांतील हिमशिखरांवर होणारा परिणाम या विषयावर त्यांचे सध्याचे संशोधन सुरु आहे. वर्ष 2005 मध्ये भारताची सर्वात पहिली, अत्याधुनिक आईस कोअर प्रयोगशाळा उभारण्यात डॉ.मेलोथ यांनी अत्यंत महत्त्वाची भूमिका बजावली.त्यांनी अंटार्क्टिका, आर्क्टिक,हिमालय आणि दक्षिणी समुद्र भागामध्ये अनेक वैज्ञानिक मोहिमा राबविल्या. वर्ष 2010 मध्ये दक्षिण ध्रुवावरील पहिल्या भारतीय वैज्ञानिक मोहिमेचा भाग म्हणून अंटार्क्टिक खंडातील 2300किलोमीटर लांबीच्या बर्फाचा भाग ओलांडण्याच्या अत्यंत आव्हानात्मक अशा मोहिमेसाठी नियुक्त केलेल्या विशिष्ट पथकामध्ये त्यांचा समावेश होता.
विज्ञान क्षेत्रातील त्यांच्या योगदानाचा सन्मान म्हणून डॉ.मेलोथ यांना भारत सरकारतर्फे अत्यंत प्रतिष्ठेचे राष्ट्रीय भू-वैज्ञानिक पारितोषिक देऊन गौरविण्यात आले तसेच त्यांना इतर अनेक राष्ट्रीय आणि आंतरराष्ट्रीय स्तरावरील पारितोषिके देण्यात आली आहेत. ते भारतीय राष्ट्रीय विज्ञान अकादमीचे सन्माननीय सदस्य असून विविध राष्ट्रीय तसेच आंतरराष्ट्रीय समित्या आणि गटांचे सदस्य म्हणून ते कार्यरत आहेत. डॉ.मेलोथ गोवा विद्यापीठात मानद संशोधन शिक्षक म्हणून कार्यरत असून त्यांनी ध्रुवीय विज्ञानाच्या आंतरशाखीय क्षेत्रांमध्ये डॉक्टरेट मिळविणाऱ्या किमान 10 विद्यार्थ्यांचे पर्यवेक्षण केले आहे. ते गोवा विद्यापीठातून डॉक्टरेट मिळविणारे पहिले माजी विद्यार्थी असून सध्या देशातील अनेक प्रतिष्ठित संशोधन आणि शैक्षणिक संघटनांना मार्गदर्शन करत आहेत.
एनसीपीओआरबाबत माहिती
एनसीपीओआर ही गोव्यात वास्को-द-गामा जवळ स्थित प्रमुख संशोधन संस्था असून, अंटार्क्टिका, आर्क्टिक,हिमालय आणि दक्षिणी समुद्र भागामध्ये ही संस्था आव्हानात्मक ध्रुवीय मोहिमा आणि शास्त्रीय संशोधन करण्याचे कार्य करते. तसेच या संस्थेकडे नुकत्याच सुरू करण्यात आलेल्या खोल सागरी अभियान या धोरणात्मकरित्या महत्त्वाच्या महाप्रकल्पाचे काम देखील सोपविण्यात आले आहे.PIB Panaji | S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
भूविज्ञान मंत्रालय
तौते चक्रीवादळ येत्या 24 तासात तीव्र होण्याची शक्यता.
तौते चक्रीवादळ येत्या चोवीस तासात अधिक तीव्र होण्याची शक्यता भारतीय हवामान खात्यानं व्यक्त केली आहे. सध्या हे चक्रिवादळ मुंबईच्या दक्षिणेस 450 किलोमीटरवर असून पुढे गुजरातच्या दक्षिण-दक्षिणपूर्व दिशेला 840 किमी अंतरावर आहे. ते येत्या चोवीस तासात गुजरातकडे सरकरण्याची शक्यताही हवामान खात्यानं व्यक्त केली आहे.
कोकण किनारपट्टी आणि गोव्यात 16 मे रोजी काही भागात तसेच घाटमाथ्यावर मूसळधार ते अतिमूसळधार तर उत्तर कोकणात तुरळक ठिकाणी 17 मे रोजी मूसळधार पाऊस कोसळण्याचा इशारा देण्यात आला आहे. महाराष्ट्राच्या दक्षिण भागात 16 मे रोजी ताशी 40 ते 50 किमी वेगाने वारे वाहतील तर 17 मे पासून 18 मेच्या सकाळपर्यंत किनारपट्टीच्या उत्तर भागात वाऱ्याचा वेग ताशी 65 ते 75 किमी असू शकतो. तो वाढत तो ताशी 85 किलोमीटर इतका वाढू शकतो असा इशाराही देण्यात आला आहे.
महाराष्ट्राची किनारपट्टी, खासकरुन किनारपट्टीच्या उत्तरेकडच्या भागातला समुद्र येत्या चोवीस तासात खवळलेला असेल. मच्छिमारांनी समुद्रात जाऊ नये आणि जे मच्छिमार समुद्रात असतील त्यांनी तातडीनं किनाऱ्यावर यावं अशी सूचना देण्यात आली आहे.
उपराष्ट्रपती कार्यालय
जनता आणि सरकार यांच्यातल्या सतत संवादाच्या गरजेवर उपराष्ट्रपतींनी दिला भर
लोकांना भेटणे आणि त्यांच्याकडून शिकणे हीच माझ्या यशाची गुरुकिल्ली –भारताचे उपराष्ट्रपती म्हणून आपल्या शेवटच्या संबोधनात नायडू यांचे उद्गार
नवी दिल्ली, 9 ऑगस्ट 2022
जनकेन्द्री आणि प्रतिसादात्मक प्रशासनासाठी जनता आणि सरकार यांच्यातल्या सातत्यपूर्ण संवादाच्या गरजेवर उपराष्ट्रपती एम. वेंकय्या नायडू यांनी भर दिला. प्रत्येक टप्प्यावर लोकसहभागासह धोरणनिर्मिती आणि अंमलबजावणी ही उभय मार्गी प्रक्रिया असली पाहिजे, असे ते म्हणाले.
उपराष्ट्रपती निवास येथे त्यांची भेट घेण्यासाठी आलेल्या भारतीय माहिती सेवेतील 2018 आणि 2019 तुकडीच्या अधिकाऱ्यांना संबोधित करताना ते आज बोलत होते. यावेळी नायडू यांनी सरकार आणि नागरिक यांच्यातले अंतर कमी करण्यासाठी संवादाची भूमिका अधोरेखित केली.''लोकशाहीमध्ये, लोकांना त्यांच्या मातृभाषेतून सरकारची धोरणे आणि उपक्रमांची वेळेवर माहिती देऊन जागरूक करणे आवश्यक आहे.तर दुसरीकडे, सरकारांना लोकांच्या अपेक्षा आणि आकांक्षांची वस्तुनिष्ठ माहिती वेळेवर उपलब्ध होणे आवश्यक आहे,” असे ते म्हणाले.
जगातील सर्वात मोठी संसदीय लोकशाही म्हणून भारताचे वर्णन करताना लोकांचे जीवन सुखी आणि समृद्ध करणे हा कोणत्याही सुधारणा प्रक्रियेचा उद्देश असला पाहिजे, असे त्यांनी सांगितले. म्हणूनच, लोकांचे जीवन शाश्वत आनंदी ठेवणे हे सर्व सरकारी धोरणात्मक उपायांच्या केंद्रस्थानी असायला हवे असे त्यांनी अधिकाऱ्यांना सांगितले.
"माध्यमे हा लोकशाहीचा चौथा स्तंभ आहेत आणि त्यांची तटस्थता, वस्तुनिष्ठता आणि निष्पक्षता भारताची लोकशाही मूल्ये टिकून राहण्यासाठी महत्त्वाची आहे," असे ते म्हणाले.
तरुण अधिकाऱ्यांनी देशभरातून विकासाच्या अनेक यशोगाथा समोर आणाव्यात असे उपराष्ट्रपतींनी सांगितले. माहिती आणि मानसिक द्वंद हे आधुनिक काळातील युद्धांचे महत्वाचे पैलू असल्याचे सांगत नायडू यांनी भारतीय माहिती सेवीतील अधिकाऱ्यांना या उदयोन्मुख आणि धोरणात्मक क्षेत्रात नैपुण्य विकसित करण्याचा सल्ला दिला.
मते मिळविण्यासाठी विविध राजकीय पक्षांकडून केल्या जाणाऱ्या लोकानुनयी उपायां संदर्भात खबरदारी घेणे आवश्यक असून विनामूल्य देण्याच्या संस्कृतीमुळे अनेक राज्यांचे आर्थिक आरोग्य बिघडले आहे, असे नायडू म्हणाले. "सरकारने गरीब आणि गरजूंना नक्कीच मदत केली पाहिजे, मात्र त्याच वेळी आरोग्य, शिक्षण आणि पायाभूत सुविधांच्या विकासाला प्राधान्य दिले पाहिजे," असे त्यांनी सांगितले.
" निखळ मेहनत, एकनिष्ठता आणि देशाच्या प्रत्येक भागातील सतत प्रवास आणि लोकांशी संवाद ही एका सामान्य शेतकऱ्याच्या मुलापासून देशातील सर्वोच्च घटनात्मक दुस-या पदापर्यंतच्या माझ्या प्रगतीची गुरुकिल्ली आहे." लोकांना भेटून, बोलून खूप काही शिकायला मिळाले, असे भारताचे उपराष्ट्रपती म्हणून केलेल्या आपल्या शेवटच्या भाषणात नायडू यांनी सांगितले.
N.Chitale/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 129
विज्ञान आणि तंत्रज्ञान मंत्रालय
पंतप्रधान नरेंद्र मोदी यांनी सरदार पटेल यांचे जम्मू-काश्मीरमधील अपूर्ण कार्य पूर्ण केले : केंद्रीय मंत्री डॉ जितेंद्र सिंह
पंतप्रधान नरेंद्र मोदी यांनी सरदार पटेल यांचे जम्मू आणि काश्मीरमधील अपूर्ण कार्य पूर्ण केले आहे, असे केंद्रीय राज्यमंत्री  विज्ञान आणि तंत्रज्ञान राज्यमंत्री  पृथ्वी विज्ञान; पंतप्रधान कार्यालय, कार्मिक, सार्वजनिक तक्रारी, निवृत्तीवेतन, अणुऊर्जा आणि अंतराळ राज्यमंत्री डॉ जितेंद्र सिंग यांनी आज सांगितले.
दिल्ली येथे आयोजित “एक भारत श्रेष्ठ भारत” सोहळ्यात प्रमुख पाहुणे म्हणून डॉ जितेंद्र सिंह बोलत होते. सरदार वल्लभभाई पटेल यांनी स्वातंत्र्योत्तर भारतीय संघाच्या स्थापनेसाठी 560 हून अधिक संस्थानांचे विलिनीकरण करण्यात मोलाची भूमिका बजावली आहे, असे ते म्हणाले. तत्कालीन पंतप्रधान जवाहरलाल नेहरू यांना असे वाटले की जम्मू आणि काश्मीरबाबत ते अधिक जाणून आहेत त्यामुळे दुर्दैवाने, पटेल यांना जम्मू आणि काश्मीरचा प्रश्न हाताळण्याची परवानगी देण्यात आली नाही, असे ते म्हणाले. नंतरच्या काळात, नेहरूंनी एकतर्फी युद्धविराम देखील घोषित केला आणि अशाप्रकारे भारतीय सैन्याने सध्याचे 'पाकव्याप्त जम्मू काश्मीर'  पाक घुसखोरांकडून परत मिळवण्यापासून भारतीय सैन्याला रोखण्यात आले, असे त्यांनी सांगितले.
जर सरदार पटेलांना जम्मू काश्मीर प्रश्न हाताळण्याची मोकळीक दिली असती तर भारतीय उपखंडाचा इतिहास वेगळा असता, असे डॉ. सिंह म्हणाले. पाक व्याप्त जम्मू आणि काश्मीर अस्तित्वातच नसता, संपूर्ण जम्मू आणि काश्मीर भारताचा अखंड भाग झाला असता आणि हा मुद्दा इतकी दशके रेंगाळला नसता, असेही ते म्हणाले.
डॉ जितेंद्र सिंह म्हणाले की, जम्मू-काश्मीरमध्ये जे लोक कलम 370 चे समर्थक होते ते या कलमाच्या नावाखाली स्वतःला सत्तेत टिकवण्यासाठी या कलमाचा दुरुपयोग करत होते. अन्यथा, हुंडाबंदी कायदा 1961, बालविवाह प्रतिबंध कायदा 2006 या सारख्या सामाजिक सुधारणांना रोखून ठेवण्या मागचा राजकीय हेतू समाजातील काही घटकांना मतपेढीसाठी खुश करायचे याशिवाय दुसरा काय असू शकेल? असा सवाल त्यांनी केला.
2014 पूर्वी ईशान्येकडील राज्ये मुख्यतः चकमकी, धरणे, रस्ता रोको, वाईट रेल्वे आणि रस्ते संपर्क तसेच हिंसाचार अशा सर्व चुकीच्या कारणांमुळे बातम्यांमध्ये दिसत होती, असे भारताच्या ईशान्येकडील राज्यांबद्दल बोलताना डॉ. जितेंद्र सिंह यांनी सांगितले. पण हे सर्व आता नाटकीयरित्या बदलले आहे. गेल्या 9 वर्षात, पंतप्रधान मोदींनी 60 पेक्षा जास्त वेळा ईशान्येला भेट दिली आहे. भेटींचा ही संख्या मागील सर्व पंतप्रधानांनी दिलेल्या भेटींच्या एकूण बेरजेपेक्षा जास्त असू शकते, असेही ते म्हणाले. पूर्वीच्या सरकारांनी ईशान्येकडील राज्यांना गृहीत धरले होते, पण आज हा प्रदेश उर्वरित देशासाठी ‘विकासा’चे आदर्श मॉडेल आहे, असेही डॉ. सिंह यांनी सांगितले.
पंतप्रधान नरेंद्र मोदी यांनी देशात आणलेल्या नवीन राजकीय संस्कृतीमुळे आणि विकासाच्या प्रचंड गतीमुळे विकासप्रक्रियेतील मानसिक आणि प्रत्यक्ष अडथळे दूर झाले आहेत आणि देशाला ‘एक भारत श्रेष्ठ भारत’ या भावनेने संघटीत केले, असे सांगत डॉ जितेंद्र सिंह यांनी आपल्या भाषणाचा समारोप केला.
पंतप्रधान कार्यालय
डॉ. मनसुख मांडविया यांचा 'वन वर्ल्ड,वन हेल्थ' लेख पंतप्रधान कार्यालयाने केला सामाईक
नवी दिल्ली, 9 जून 2023
डॉ. मनसुख मांडविया यांनी लिहिलेला 'वन वर्ल्ड,वन हेल्थ' लेख पंतप्रधान कार्यालयाने सामाईक केला आहे.
केंद्रीय आरोग्य मंत्र्यांनी केलेले ट्विट सामायिक करताना पंतप्रधान कार्यालयाने ट्विट केले आहे;
''कोविड महामारीच्या काळात लसी आणि आरोग्य सेवा पुरवताना कोविन आणि ई संजीवनी सारखे मंच कसे उपयुक्त ठरले याबाबत केंद्रीय आरोग्य मंत्री मनसुख मांडविया @mansukhmandviya यांनी लिहिले आहे.''S.Patil/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड – 19 प्रतिबंधक लसीकरणाबाबत अद्ययावत माहिती – 333 वा दिवस
भारतातील एकूण लसीकरणाने ओलांडला 134 कोटी मात्रांचा टप्पा
आज संध्याकाळी सात वाजेपर्यंत कोविड प्रतिबंधक लसीच्या 62 लाखांहून अधिक मात्रा देण्यात आल्या
नवी दिल्ली, 14 डिसेंबर 2021
भारतातील कोविड–19 प्रतिबंधक लसीकरण मोहिमेने आज 134 कोटी 53 लाख मात्रांचा  टप्पा ओलांडला. आज संध्याकाळी सात वाजेपर्यंत देशभरात लसीच्या 62 लाखांपेक्षा अधिक  मात्रा देण्यात आल्या. लसीकरणाच्या अंतिम अहवालाचे काम आज रात्री उशिरा पूर्ण झाल्यानंतर संपूर्ण दिवसभरात देण्यात आलेल्या मात्रांच्या एकूण संख्येत आणखी वाढ होण्याची अपेक्षा आहे.
आतापर्यंतच्या एकूण लसीकरण मोहिमेतील मात्रांची व्याप्ती तसेच नागरिकांच्या विविध प्राधान्यक्रम गटांमध्ये झालेल्या लसीकरणाची तपशीलवार माहिती पुढीलप्रमाणे आहे:
|
|
Cumulative Vaccine Dose Coverage
|
|
HCWs
|
|
1st Dose
|
|
10385783
|
|
2nd Dose
|
|
9614490
|
|
FLWs
|
|
1st Dose
|
|
18383339
|
|
2nd Dose
|
|
16715740
|
|
Age Group 18-44 years
|
|
1st Dose
|
|
481227943
|
|
2nd Dose
|
|
277325518
|
|
Age Group 45-59 years
|
|
1st Dose
|
|
190253084
|
|
2nd Dose
|
|
135474708
|
|
Over 60 years
|
|
1st Dose
|
|
118921721
|
|
2nd Dose
|
|
87045625
|
|
Cumulative 1st dose administered
|
|
819171870
|
|
Cumulative 2nd dose administered
|
|
526176081
|
|
Total
|
|
1345347951
आज दिवसभरात पूर्ण झालेल्या लसीकरणाच्या मात्रांची एकूण व्याप्ती तसेच नागरिकांच्या विविध प्राधान्यक्रम गटांमध्ये झालेल्या लसीकरणाची तपशीलवार माहिती पुढीलप्रमाणे आहे:
|
|
Date: 14th December, 2021 
|
|
HCWs
|
|
1st Dose
|
|
67
|
|
2nd Dose
|
|
6878
|
|
FLWs
|
|
1st Dose
|
|
155
|
|
2nd Dose
|
|
10018
|
|
Age Group 18-44 years
|
|
1st Dose
|
|
1172464
|
|
2nd Dose
|
|
3235470
|
|
Age Group 45-59 years
|
|
1st Dose
|
|
273692
|
|
2nd Dose
|
|
892544
|
|
Over 60 years
|
|
1st Dose
|
|
158620
|
|
2nd Dose
|
|
467954
|
|
1st Dose Administered in Total
|
|
1604998
|
|
2nd Dose Administered in Total
|
|
4612864
|
|
Total
|
|
6217862
कोविड – 19 संसर्गापासून सर्वाधिक असुरक्षित जनतेच्या गटातील लोकांच्या संरक्षणासाठी लसीकरण मोहीम हे महत्त्वाचे साधन असल्याने या मोहिमेचा नियमित आढावा घेतला जात आहे आणि सर्वोच्च पातळीवरून मोहिमेचे नियमितपणे परीक्षण केले जात आहे.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 101
राष्ट्रपती कार्यालय
राष्ट्रपतींनी स्वच्छ अमृत महोत्सवाला संबोधित केले आणि स्वच्छ सर्वेक्षण पुरस्कार 2021 केले प्रदान
नवी दिल्ली, 20 नोव्हेंबर 2021
भारताचे राष्ट्रपती श्री रामनाथ कोविंद यांनी आज  नवी दिल्ली येथे गृहनिर्माण आणि शहरी व्यवहार मंत्रालयाने आयोजित केलेल्या एका कार्यक्रमात स्वच्छ अमृत महोत्सवाला संबोधित केले आणि स्वच्छ सर्वेक्षण पुरस्कार 2021 प्रदान केले.
यावेळी बोलताना राष्ट्रपती म्हणाले की,आपण 'स्वातंत्र्याचा अमृत महोत्सव' साजरा करत आहोत त्यामुळे यंदाच्या स्वच्छ सर्वेक्षण पुरस्कारांना विशेष महत्त्व आहे.महात्मा गांधी म्हणत असत की, "स्वच्छता ही ईश्वरभक्तीप्रमाणेच आहे" त्यांच्या मते स्वच्छतेला सर्वोच्च प्राधान्य दिले पाहिजे. गांधीजींना अपेक्षित असलेले हे प्राधान्य भारत सरकारने स्वच्छ भारत अभियानाच्या माध्यमातून जनचळवळ म्हणून पुढे नेले आहे,असे राष्ट्रपती म्हणाले. देश पूर्णपणे स्वच्छ आणि निर्मळ करण्याचा आपला प्रयत्न हीच आपल्या स्वातंत्र्यसैनिकांना खरी आदरांजली असल्याचे त्यांनी नमूद केले.
कोविड महामारीच्या काळातही सफाई मित्र आणि स्वच्छता कर्मचारी सातत्याने सेवा देत होते, हे राष्ट्रपतींनी नमूद केले.ते म्हणाले की, स्वच्छतेच्या असुरक्षित पद्धतींमुळे कोणत्याही स्वच्छता कर्मचाऱ्याचा जीव धोक्यात येऊ नये हे सुनिश्चित करण्यासाठी सरकार कटिबद्ध आहे. गटारे आणि सेप्टिक टाक्यांच्या यांत्रिक साफसफाईला प्रोत्साहन देण्याच्या उद्देशाने, 246 शहरांमध्ये सुरू करण्यात आलेल्या, गृहनिर्माण आणि शहरी व्यवहार मंत्रालयाच्या ‘सफाई मित्र सुरक्षा चॅलेंज’ या उपक्रमाची त्यांनी प्रशंसा केली. सर्व शहरांमध्ये ही यांत्रिक साफसफाईची सुविधा वाढवण्याचा सल्ला त्यांनी गृहनिर्माण आणि शहरी व्यवहार मंत्रालयाला दिला.हाताने मैला साफ करणे ही लज्जास्पद प्रथा असल्याचे ते म्हणाले.या प्रथेचे उच्चाटन करणे ही केवळ सरकारचीच नाही तर समाजाची आणि नागरिकांचीही जबाबदारी आहे, असे त्यांनी सांगितले.
राष्ट्रपती म्हणाले की, शहरे स्वच्छ ठेवण्यासाठी घनकचऱ्याचे प्रभावी व्यवस्थापन आवश्यक आहे. 1 ऑक्टोबर, 2021 रोजी, पंतप्रधानांनी 2026 पर्यंत सर्व शहरे 'कचरामुक्त' करण्याच्या उद्दिष्टासह 'स्वच्छ भारत अभियान- शहरी 2.0' सुरु केले आहे. हे स्पष्ट आहे की, कचरामुक्त शहरांसाठी घरे, रस्ते आणि परिसर कचरामुक्त ठेवणे आवश्यक आहे.या अभियानाच्या यशस्वितेची जबाबदारी सरकारसोबतच सर्व नागरिकांची आहे, यावर त्यांनी भर दिला. प्रत्येकाने घरातील ओला आणि सुका कचरा वेगळा करण्याबाबत काळजी घेतली पाहिजे.
राष्ट्रपती म्हणाले की, पर्यावरण संवर्धन हा भारताच्या पारंपरिक जीवनशैलीचा अविभाज्य भाग आहे.आज संपूर्ण जग पर्यावरण संरक्षणावर भर देत असून यात संसाधनांचा योग्य वापर , पुनर्वापर आणि पुनर्प्रक्रिया करण्यावर लक्ष केंद्रित करण्यात आले आहे. 'कचऱ्यातून संपत्ती ' या संकल्पनेतून चांगली उदाहरणे समोर येत आहेत आणि अनेक स्टार्टअप्स या क्षेत्रात सक्रिय असल्याचे त्यांनी नमूद केले.या क्षेत्रांमध्ये उद्योजकता आणि गुंतवणुकीला प्रोत्साहन देण्यासाठी योग्य योजना विकसित केल्या जाऊ शकतात, असे ते म्हणाले.
राष्ट्रपतींचे भाषण पाहण्यासाठी येथे क्लिक करा
G.Chippalkatti/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 223
माहिती आणि प्रसारण मंत्रालय
‘बहत्तर हुरें’ या चित्रपटाच्या ट्रेलरच्या मुद्द्याबाबत सीबीएफसीचे निवेदन
नवी दिल्ली, 29 जून 2023
केंद्रीय चित्रपट प्रमाणन मंडळाने  आज ‘बहत्तर हुरें’ या चित्रपटाच्या ट्रेलरच्या मुद्द्याबाबत निवेदन जारी केले आहे. माध्यमांमध्ये यासंबंधी प्रसिद्ध झालेल्या बातम्यांचा हवाला देत मंडळाने म्हटले आहे की, “बहत्तर हुरें हा चित्रपट आणि त्याचा ट्रेलर यांना प्रमाणपत्र देण्यास केंद्रीय चित्रपट प्रमाणन मंडळाने नकार दिला आहे अशा आशयाच्या काही दिशाभूल करणाऱ्या बातम्या माध्यमांच्या काही विभागांमध्ये प्रसारित होत आहेत.”
मंडळाने पुढे स्पष्ट केले आहे, “याउलट, बहात्तर हुरें  या चित्रपटाला ‘ए’ प्रमाणपत्र देण्यात आले आहे आणि हे प्रमाणपत्र 4 ऑक्टोबर 2019 रोजी जारी करण्यात आले. आता या चित्रपटाचा ट्रेलर प्रसिद्ध करण्यासाठी 19 जून 2023 रोजी अर्ज करण्यात आला असून त्यासंदर्भात पुढील प्रकिया सुरु आहे. सिनेमॅटोग्राफ कायदा,1952 च्या कलम 5बी अंतर्गत जारी केलेल्या मार्गदर्शक तत्वांनुसार या ट्रेलरचे परीक्षण केले जात आहे.”
सीबीएफसीने असे देखील सांगितले आहे की अर्जदारांना काही आवश्यक दस्तावेज सादर करण्याची सूचना देण्यात आली होती आणि हे दस्तावेज मिळाल्यावर काही सुधारणा करण्याच्या अटीवर चित्रपटाला प्रमाणपत्र देण्यात आले. या सुधारणांच्या संदर्भात सूचित करण्यासाठी 27 जून 2023 रोजी अर्जदार/ चित्रपट निर्माता यांना कारणे दाखवा नोटीस बजावण्यात आली आणि या नोटीसवर अर्जदारांचा प्रतिसाद/अनुपालन येणे प्रलंबित आहे”
या मुद्द्यासंदर्भात योग्य प्रक्रियेच्या माध्यमातून कामकाज सुरु असून यासंदर्भात दिशाभूल करणाऱ्या कोणत्याही बातम्यांवर यापुढे विश्वास ठेवू नये तसेच त्या पसरवू नयेत अशी विनंती मंडळाने केली आहे.N.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
पंतप्रधान कार्यालय
भारताच्या लसीकरण मोहिमेने आणखी एक महत्त्वाचा टप्पा पार केल्याबद्दल पंतप्रधानांनी व्यक्त केला आनंद
भारताच्या लसीकरण मोहिमेने आणखी एक महत्त्वाचा टप्पा पार केल्याबद्दल पंतप्रधान नरेंद्र मोदी यांनी आनंद व्यक्त केला आहे. भारतातील पात्र लोकसंख्येपैकी 50% पेक्षा जास्त लोकांचे आता पूर्णपणे लसीकरण झाले आहे.
आरोग्य आणि कुटुंब कल्याण मंत्री डॉ. मनसुख मांडविया यांच्या ट्विटला उत्तर देताना पंतप्रधान म्हणाले;
"भारताच्या लसीकरण मोहिमेने आणखी एक महत्त्वाचा टप्पा ओलांडला आहे. कोविड-19 विरुद्धच्या लढ्याला बळ देण्यासाठी ही गती कायम ठेवणे महत्त्वाचे आहे.
आणि हो, मास्कचा वापर आणि सुरक्षित अंतर राखण्यासह इतर सर्व कोविड -19 संबंधित नियमांचे पालन करत रहा."
कायदा आणि न्याय मंत्रालय
जलदगती विशेष न्यायालये गाठत आहेत नवी उंची
नवी दिल्ली, 24 ऑगस्ट 2023
कायदा आणि न्याय मंत्रालयाच्या,न्याय विभागाच्या केंद्रीय प्रायोजित योजनेंतर्गत, जलदगती विशेष न्यायालयांनी  30.06.2023 पर्यंत बलात्कार आणि पोक्सो कायद्याअंतर्गत 1.74 लाख प्रकरणे निकाली काढत पीडितांना जलद न्याय मिळवून दिला आहे.
महिला आणि मुलींच्या सुरक्षेच्या कारणास्तव, सरकारने फौजदारी कायदा  कायदा, 2018 पारित करून बलात्काराच्या गुन्हेगारांना फाशीच्या शिक्षेसह कठोर शिक्षेची तरतूद केली आहे. पीडितांना तात्काळ न्याय मिळवून देण्यासाठी लैंगिक गुन्ह्यांच्या घटना आणि आरोपींच्या प्रदीर्घ खटल्यांसाठी समर्पित न्यायालय यंत्रणेची आवश्यकता आहे. न्याय विभाग ऑक्टोबर 2019 पासून लैंगिक गुन्ह्यांशी संबंधित जलद खटला चालवण्यासाठी देशभरात 389 विशेष पोक्सो न्यायालयांसह 1023 जलदगती विशेष न्यायालय स्थापनेद्वारे केंद्र पुरस्कृत योजना राबवत आहे. प्रत्येक न्यायालयात 1 न्यायिक अधिकारी आणि 7 कर्मचारी सदस्य असतात. पात्र 31 राज्ये आणि केंद्रशासित प्रदेशांपैकी 28 या योजनेत सहभागी झाले आहेत. या योजनेत सामील होण्यासाठी पुद्दुचेरीने विशेष विनंती केली असून तिथे एक विशेष पोक्सो न्यायालय मे 2023 मध्ये कार्यान्वित करण्यात आले आहे.
जून 2023 पर्यंत, 29 राज्ये / केंद्रशासित प्रदेशांमध्ये 412 विशेष पोक्सो न्यायालयांसह 763 जलदगती विशेष न्यायालये कार्यरत असून त्यांनी 1,74,000 पेक्षा जास्त प्रलंबित प्रकरणे निकाली काढली आहेत.
योजनेच्या ठोस अंमलबजावणीसाठी, या विभागाने खटले आकडेवारीच्या मासिक निरीक्षणासाठी ऑनलाइन देखरेख आराखडा तयार केला आहे. उच्च न्यायालयांचे रजिस्ट्रार जनरल आणि राज्याचे अधिकारी यांच्यासोबत नियमित आढावा बैठका देखील घेतल्या जात आहेत.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
सांस्कृतिक मंत्रालय
संगीत नाटक अकादमीकडून वर्ष 2018च्या उस्ताद बिस्मिल्ला खान युवा पुरस्कारांची घोषणा
नवी दिल्ली, 16 जुलै 2019
संगीत नाटक अकादमीने वर्ष 2018च्या उस्ताद बिस्मिल्ला खान युवा पुरस्कारांची घोषणा केली आहे. 25 हजार रुपये रोख असे या पुरस्काराचे स्वरुप असून यासाठी 32 युवा कलाकारांची निवड झाली आहे.
यामध्ये समीहन कशाळकर आणि रुचिरा केदार यांची हिंदुस्थानी शास्त्रीय संगीतासाठी निवड झाली आहे.
संगीत नाटक, लोकसंगीत, लोकनृत्य आदी क्षेत्रात चांगली कामगिरी करणाऱ्या 40 वर्षांखालील युवा कलाकारांना प्रोत्साहन देण्यासाठी हा पुरस्कार देण्यात येतो.
संगीत आणि नृत्य क्षेत्रात प्रत्येकी 8 कलाकारांना हा पुरस्कार जाहीर झाला आहे. नाट्यक्षेत्रात 7 कलाकारांची या पुरस्कारासाठी निवड करण्यात आली आहे.
पारंपरिक/लोककला/आदिवासी संगीत/कळसुत्री बाहुल्यांचा खेळ या क्षेत्रात 8 कलाकारांना हा पुरस्कार दिला जाणार आहे.
S.Tupe/S.Kakade/P.Kor
(Visitor Counter : 89